钦定古今图书集成/历象汇编/庶征典/第172卷 > 《管窥辑要》 > 《进文马表》唐·李邕
## 钦定古今图书集成/历象汇编/庶征典/第172卷 > 《管窥辑要》 > 《进文马表》唐·李邕

臣某言：“臣闻禽兽殊祥，卉木奇状，自古者”〈疑〉也，必有
应焉。伏惟陛下德合天地，道通神明，天物所以来，神
物所以见。且麟者仁兽，主仁者则呈；马者文身，君文
者即降。曾是上叶尊号，下报太平也。观夫豹蔚腾文，
龙章助圣，书籍所未载，耳目所未闻，即知非常之君，
必有非常之物。臣不胜抃跃欣庆之至，谨遣某官驰
表奉进以闻，臣某诚惶诚恐。